
Játékfejlesztés
Hlavacska András
hlavacskandras@gmail.com 
Hétfő, 12.00–14.00, 1/1.

A kurzus leírása
A Játékfejlesztés kurzus a tágan értett kulturális belemerülés (beleélés, immerzió, engrossment stb.), speciálisan pedig a társasjátékok során megélt belemerülés vizsgálatába vezeti be a hallgatókat. A kurzus a társasjátékokra komplex szabályrendszerrel rendelkező, magasszintű interakción alapuló ergodikus médiaszövegként tekint. A téma elemzését egyrészt az indokolja, hogy alkalmas számos alapvető kommunikációs készség fejlesztésére (verbális önreprezentáció, csapatmunka, közös döntéshozatal stb.), másrészt, hogy az elmúlt években a tevékenység reneszánszát éli, egyre nagyobb az elfogadottsága, így mindenképpen érdemes a kortárs médiakutató figyelmére. A kurzus hallgatói a félév során projektcsoportokban egy saját fejlesztésű társasjáték elkészítésén dolgoznak.

Követelmények
1) A kurzus Lee Sheldon The Multiplayer Classroom c. munkájának módszerére támaszkodva tapasztalati pontok szerzésével teljesíthető.

Alkalmak
1. Óramegbeszélés (szeptember 7) – A tematika és a követelmények tisztázása
2. Elméleti bevezető I. (szeptember 14) – A féléves munka kihívásainak részletes megvitatása (Lent, a mélyben) (avatár elkészítése)
3. Elméleti bevezető II. (szeptember 21) – Társasjátékötletek prezentálása / Fejlesztőcsapatok kialakítása (Győri-Nádai Réka – Győri Zoltán, Mit játsszunk? Inspiráció és tudás a modern társasjátékok birodalmából, kijelölt fejezetek, Három kérdés benyújtása) (céhnév kitalálása)
4. Játékalkalom I. (szeptember 28) – Kaméleon, Trónok harca: Westerosi intrikák, Oriflamme (Történetkeret benyújtása)
5. Műhelymunka I. (október 5) – Játékszabályok (Kiss Gábor Zoltán, A játék hendikepes rendszere, Három kérdés benyújtása) (jegyzőkönyv)
6. Játékalkalom II. (október 12) – Fedőnevek, Sárkányok, Kulcskérdés (Játékmechanikák benyújtása)
7. Műhelymunka II. (október 26) – Játékszabályok (Csíkszentmihályi Mihály, Flow – Az áramlat – A tökéletes élmény pszichológiája, kijelölt fejezetek, Három kérdés benyújtása) (jegyzőkönyv) (csapattársak értékelése)
8. Otthoni műhelymunka (november 2) – A készülő játék prototípusának tesztelése (játékalkalom-videó készítése)
9. Játékalkalom III. (november 9) – Csordaszellem, Figurix, Skull, Crossing (Emily Brown – Paul Cairns, A Grounded Investigation of Game Immersion, Három kérdés benyújtása) (Kiscsoportos tesztjáték benyújtása)
10. Kiscsoportos konzultáció (november 16) – A játékszabályok ellenőrzése
11. Műhelymunka III. (november 23) – A játékdizájn megtervezése (jegyzőkönyv)
12. Játékbörze (november 30) – A saját fejlesztésű társasjátékok tesztelése évfolyamtársakkal
13. Játékbörze (december 7) – A saját fejlesztésű társasjátékok hideg tesztelése hallgatótársakkal (Játékszabály-videók leadása) (csapattársak értékelése)
Tapasztalati pontok

	1. szint: Jutalom
	1000

	2. szint: Elégséges (2)
	2000

	3. szint: Jutalom
	2300

	4. szint: Közepes (3)
	2600

	5. szint: Jutalom
	2900

	6. szint: Jó (4)
	3200

	7. szint: Jutalom
	3500

	8. szint: Jeles (5)
	4200

	9. szint: Jutalom
	4800



Tapasztalti pontok szerzése

EGYÉNI KÜLDETÉSEK
Órai jelenlét: 100 tp (12x)
Avatár elkészítése: max 100 tp
Társasjátékötlet prezentálása: max 300 tp
Olvasmánykérdések benyújtása: max 300 tp (4x)
Szereplés a játékalkalom-videón: max 300 tp
Csapattársak értékelése: max 150 tp (2x)
Órai aktivitás: max 50 tp (11x)
Játékbörze-szervezés: max 200 tp
Jegyzőkönyv vezetése: 100 tp (3x)

CSOPORTOS KÜLDETÉSEK
Céhnév kitalálása: max 100 tp
Történetkeret benyújtása: max 350 tp
Játékmechanikák benyújtása: max 350 tp
Játékszabály-videó benyújtása: max 350 tp
